Kurzemes Šveice

"Kurzemes Šveice" ir abstrakts apzīmējums, kas ieviests 19. gadsimtā Abavas senlejas un apkārtnes posmam no Kandavas, kas tiek dēvēta par „Kurzemes Šveices” vārtiem, līdz Sabilei un tālāk līdz Rendai.No M. Skruzischa, Kurzemes Schweizija.  publicēts: „Austrums” – zinības un rakstniecības mēnešraksts, Jelgavā,Nr.1., 1894. gada 1. janvārī, 64.lpp. Poētiskā apzīmējuma ieviešanas cēlonis ir apvidus krāšņās ainavas un īpatnējā augu valsts. Jau izsenis Kurzemes Šveicē plaukusi vīnkopība. Tagad tur atrodas vairāki vīnogulāji, kā, piemēram, Sabiles vīnakalns, vīna darītavas "Abavas" vīnogulāji un vīna darītavas "Drubazas" vīnogulāji Sabiles apkārtnē, zemnieku saimniecības "Celmiņi" vīnogulāji Kandavas apkārtnē, Hercoga Jēkaba "Riesling" vīnogu audzētava Rendā un tiek stādīti arī jauni vīnogulāji Sabiles apkārtnē un citur Kurzemes Šveicē. Kurzemes Šveicē atrodas arī daudzas muižas, kas tagad atjaunotas, piemēram, Lielvirbu muiža, uz kuru savulaik vēstules savam draugam Kārlim Amendam rakstījis Bēthovens, Kukšu muiža, Rūmenes muiža, Pedvāles muiža, Valdeķu muiža un daudzas citas.

 Atsauces 

 Ārējās saites 
 Sabiles|issueType:P Latvijas Nacionālā digitālā bibliotēka  

Kategorija:Kurzeme